|  |  |  |
| --- | --- | --- |
|  |  |  |
| Piret LilleväliSiseministeeriuminfo@siseministeerium.ee Pikk 6115065, Tallinn | Meie 15.09.2020 nr 1.13-2.3/528-1 |  |

Taotlus projekti AMIF2018-11 toetuslepingu muutmiseks

Seoses jätkuva vajadusega toetada rahvusvahelise kaitse menetlusi päritoluriigi info otsimise ja analüüsi tegevusega, teeme ettepaneku Varjupaiga-, Rände- ja Integratsioonifondi (edaspidi AMIF) projekti nr AMIF2018-11 „Päritoluriigi info otsimise pädevuse ja analüüsi võimekuse tõstmine PPAs II“ (toetusleping 25.10.2018 nr 1.13-2.3/305-1) lepingu Lisa 1 „Projekti tegevuskava ja tulemused“ ning Lisa 2 „Kuluaruande ja maksetaotluse vormid ning projekti eelarve“ muutmiseks.

Projekti AMIF2018-11 muutmise vajaduse on tinginud järgmised asjaolud:

1. Toetuslepingu muutmisega taotleme jätkuvat, kahe päritoluriigi info (edaspidi COI) eksperdi ametikoha rahastamist. Päritoluriigi info on rahvusvahelise kaitse taotluse osas koostatava otsuse üheks peamiseks tõendiks. Päritoluriigi info aitab rahvusvahelise kaitse taotluse menetlejal valmistada ette taotlejaga läbiviidavat isiklikku vestlust ja, hinnata taotleja väidete usaldusväärsust, taotleja subjektiivse tagakiusukartuse objektiivset põhjendatust ning päritoluriiki tagasipöördumise võimalikkust.
2. Kompetentsid ja teadmised, mis tagavad kõrgel tasemel COI teenuse pakkumise, on väga spetsiifilised ning antud valdkonna koolitusi on üsna vähe. Toetuslepingu muutmisega taotleme täiendavat rahastust COI ekspertide rahvusvahelistel koolitustel osalemise finantseerimiseks.
3. Toetuslepingu muutmisega soovime loobuda projekti eesmärgist „*fact-finding missioonil osalemine“* ja sellega kaasuvatest tegevustest, sest selle eesmärgi täitmine osutus partnerriigi mitteleidmise ja COVID-19 olukorra tõttu võimatuks.
4. Sellest tulenevalt soovime pikendada projekti AMIF2018-11 alates 01.01.2021 kuni 31.12.2022 ning suurendada projekti eelarvet 250 440 euroni.

Lugupidamisega

(allkirjastatud digitaalselt)

Krista Aas

politseikolonel

arendusosakond

peadirektori asetäitja arenduse alal

Lisad: 1. AMIF2018-11 Lisa 1 Projekti tegevuskava\_pikendamine;

 2. AMIF2018-11 Lisa 2 Eelarve muutmine.

Alla Voinova, 6149116, alla.voinova@politsei.ee